title: 2019 m. balandžio 16 d. Komisijos įgyvendinimo reglamentas (ES) 2019/935, kuriuo nustatomos Europos Parlamento ir Tarybos reglamento (ES) Nr. 1308/2013 taikymo taisyklės, susijusios su analizės metodais, kuriais nustatomos fizinės, cheminės ir organoleptinės vynuogių produktų savybės, ir su pranešimais apie valstybių narių sprendimus dėl natūralios alkoholio koncentracijos didinimo

text:
7.6.2019

                  LT

                  Europos Sąjungos oficialusis leidinys

                  L 149/53

         KOMISIJOS ĮGYVENDINIMO REGLAMENTAS (ES) 2019/935
         2019 m. balandžio 16 d.
         kuriuo nustatomos Europos Parlamento ir Tarybos reglamento (ES) Nr. 1308/2013 taikymo taisyklės, susijusios su analizės metodais, kuriais nustatomos fizinės, cheminės ir organoleptinės vynuogių produktų savybės, ir su pranešimais apie valstybių narių sprendimus dėl natūralios alkoholio koncentracijos didinimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 80 straipsnio 5 dalį, 91 straipsnio c ir d punktus ir 223 straipsnio 3 dalį,
         kadangi:

                     (1)

                     Reglamentu (ES) Nr. 1308/2013 buvo panaikintas ir pakeistas Tarybos reglamentas (EB) Nr. 1234/2007 (2). Reglamento (ES) Nr. 1308/2013 II dalies II antraštinės dalies I skyriaus 1 skirsnyje nustatytos taisyklės, susijusios su vynuogių produktų kategorijomis, vynininkystės metodais ir taikytinais apribojimais, o Komisija įgaliojama priimti su tuo susijusius deleguotuosius ir įgyvendinimo aktus. Siekiant užtikrinti sklandų vyno rinkos veikimą pagal naująją teisinę sistemą, tokiais aktais turi būti priimtos tam tikros taisyklės. Tais aktais turėtų būti pakeistos Komisijos reglamento (EB) Nr. 606/2009 (3), panaikinto Komisijos deleguotuoju reglamentu (ES) 2019/934 (4), nuostatos;

                     (2)

                     pagal Reglamento (ES) Nr. 1308/2013 80 straipsnio 5 dalį ir 91 straipsnio d punktą Komisija prireikus nustato taisykles dėl analizės metodų, kuriais nustatomos vynuogių produktų fizinės, cheminės ir organoleptinės savybės. Tie metodai grindžiami bet kuriais atitinkamais Tarptautinės vynuogių ir vyno organizacijos (OIV) rekomenduojamais ir paskelbtais metodais, jeigu jie nėra neveiksmingi arba netinkami. Be to, Reglamento (ES) Nr. 1308/2013 91 straipsnio c punktu Komisija įgaliojama nustatyti taisykles, pagal kurias būtų tikrinama, ar tiems produktams buvo taikomos Sąjungoje patvirtintų vynininkystės metodų neatitinkančios procedūros;

                     (3)

                     analizės metodas, kuriuo nustatoma ar vyno produkte yra alilizotiocianato, išdėstytas šio reglamento priede. Kitiems metodams, kuriais nustatoma, ar produktams buvo taikomos patvirtintų vynininkystės metodų neatitinkančios procedūros, turėtų būti taikomos atitinkamose valstybėse narėse leidžiamos taisyklės;

                     (4)

                     Reglamento (ES) Nr. 1308/2013 VIII priedo I dalies A skirsnio 3 punkte valstybėms narėms nustatytas įpareigojimas pranešti Komisijai apie to skirsnio 2 punkte nustatytų ribų padidinimą. Reikėtų nustatyti išsamią šios valstybių narių informacijos teikimo Komisijai tvarką;

                     (5)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Taikymo sritis
            Šiuo reglamentu nustatomos Reglamento (ES) Nr. 1308/2013 II antraštinės dalies I skyriaus taikymo taisyklės, susijusios su analizės metodais, kuriais nustatomos fizinės, cheminės ir organoleptinės vynuogių produktų savybės, ir su pranešimais apie valstybių narių sprendimus, kuriais leidžiama padidinti natūralią alkoholio koncentraciją.

            2 straipsnis
            Taikytini Sąjungos analizės metodai
            Reglamento (ES) Nr. 1308/2013 75 straipsnio 5 dalies d punkte nurodyti analizės metodai, naudotini tikrinant, ar laikomasi Sąjungos taisyklėse nustatytų alilizotiocianato naudojimo tam tikrų vynuogių produktų gamyboje apribojimų, yra išdėstyti šio reglamento priede.

            3 straipsnis
            Pranešimas apie valstybių narių sprendimus, kuriais leidžiama padidinti natūralią alkoholio koncentraciją

               1.   Valstybės narės, pagal Reglamento (ES) Nr. 1308/2013 VIII priedo I dalies A skirsnio 3 punktą leidžiančios padidinti natūralią alkoholio koncentraciją tūrio procentais, apie tai praneša Komisijai per vieną mėnesį nuo išimties suteikimo. Pranešime valstybės narės nurodo regionus ir veisles, kuriems taikomas sprendimas, ir pateikia duomenis bei įrodymus, kad klimato sąlygos atitinkamuose regionuose buvo ypač nepalankios.

               2.   Pranešimas teikiamas pagal Komisijos deleguotąjį reglamentą (ES) 2017/1183 (5) ir Komisijos įgyvendinimo reglamentą (ES) 2017/1185 (6).

               3.   Po to Komisija informuoja kitas valstybes nares.

            4 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. gruodžio 7 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 16 d.

                  Komisijos vardu

                  Pirmininkas

               Jean-Claude JUNCKER

            (1)  OL L 347, 2013 12 20, p. 671.

            (2)  2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL L 299, 2007 11 16, p. 1).

            (3)  2009 m. liepos 10 d. Komisijos reglamentas (EB) Nr. 606/2009, kuriuo nustatoma tam tikra Tarybos reglamento (EB) Nr. 479/2008 taikymo vynuogių produktų kategorijoms, vynininkystės metodams ir jų apribojimams tvarka (OL L 193, 2009 7 24, p. 1).

            (4)  2019 m. kovo 12 d. Komisijos deleguotasis reglamentas (ES) 2019/934, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl vynuogių auginimo zonų, kuriose galima padidinti alkoholio koncentraciją, leidžiamų vynininkystės metodų ir apribojimų, taikytinų vynuogių produktų gamybai ir laikymui, mažiausios procentinės alkoholio koncentracijos šalutiniuose produktuose bei tų produktų šalinimo ir OIV bylų paskelbimo (žr. šio Oficialiojo leidinio p. 1).

            (5)  2017 m. balandžio 20 d. Komisijos deleguotasis reglamentas (ES) 2017/1183 dėl Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 papildymo, susijusio su informacijos ir dokumentų teikimu Komisijai (OL L 171, 2017 7 4, p. 100).

            (6)  2017 m. balandžio 20 d. Komisijos įgyvendinimo reglamentas (ES) 2017/1185, kuriuo nustatomos Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 taikymo taisyklės dėl informacijos ir dokumentų teikimo Komisijai ir kuriuo iš dalies keičiami ir panaikinami keli Komisijos reglamentai (OL L 171, 2017 7 4, p. 113).

            PRIEDAS

               SPECIALIEJI SĄJUNGOS ANALIZĖS METODAI

            ALILIZOTIOCIANATAS
            1.   Metodo principas
            Vyne esantis alilizotiocianatas surenkamas distiliavimo metu ir identifikuojamas taikant dujų chromatografijos metodą.
            2.   Reagentai
            2.1.   Absoliutusis etilo alkoholis.
            2.2.   Etaloninis tirpalas: alilizotiocianato tirpalas absoliučiajame alkoholyje, kuriame yra 15 mg/l alilizotiocianato.
            2.3.   Šaldomasis mišinys, kurį sudaro etilo alkoholis ir sausas ledas (temperatūra – 60 °C).
            3.   Aparatūra
            3.1.   Paveiksle parodytas distiliavimo nuolat leidžiant azoto srovę aparatas.
            3.2.   Kaitinimo gaubtas, reguliuojamas termostatu.
            3.3.   Debitmatis.
            3.4.   Dujų chromatografas su liepsnos jonizaciniu detektoriumi, kuriame yra atrankinis sieros junginių filtras (bangos ilgis – 394 nm) ar kitas tinkamas detektorius.
            3.5.   Nerūdijančio plieno chromatografavimo kolonėlė, kurios vidinis skersmuo 3 mm, o ilgis 3 m, užpildyta 10 % Carbowax 20 M ant Chromosorb WHP, 80–100 mešų.
            3.6.   10 μl mikrošvirkštas.
            4.   Darbo eiga
            Į distiliavimo kolbą įpilami du litrai vyno, o į du surinkimo mėgintuvėlius įpilama keletas mililitrų etilo alkoholio (2.1 punktas), kad akytoji dujų dispergavimo vamzdelių dalis būtų visiškai apsemta. Abu mėgintuvėliai iš išorės aušinami šaldomuoju mišiniu. Kolba ir surinkimo mėgintuvėliai sujungiami ir per aparatą maždaug trijų litrų per valandą greičiu pradedama leisti azotą. Kaitinimo gaubtu vynas pašildomas iki 80 °C, distiliuojamas ir surenkama 45–50 ml distiliato.
            Chromatografas stabilizuojamas. Rekomenduojama laikytis tokių sąlygų:

                        —

                        purkštuko temperatūra 200 °C,

                        —

                        kolonėlės temperatūra 130 °C,

                        —

                        nešančiųjų helio dujų srauto greitis 20 ml/min.

                  Mikrošvirkštu įšvirkščiamas toks etaloninio tirpalo kiekis, kad dujų chromatogramoje būtų galima lengvai identifikuoti smailę, kuri atitinka alilizotiocianatą.
            Panašiu būdu į chromatografą įšvirkščiama alikvotinė distiliato dalis ir stebima, kad gautos smailės sulaikymo trukmė atitiktų alilizotiocianato smailės sulaikymo trukmę.
            Pirmiau aprašytomis sąlygomis mėginio tirpalo chromatogramoje trukdžių smailės dėl vyne natūraliai esančių junginių nesusidarys.

               Distiliavimo leidžiant azoto srovę aparatas


title: 2019 m. gegužės 22 d. Komisijos įgyvendinimo reglamentas (ES) 2019/953, kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Nizza“ (SKVN)

text:
12.6.2019

                  LT

                  Europos Sąjungos oficialusis leidinys

                  L 154/33

         KOMISIJOS ĮGYVENDINIMO REGLAMENTAS (ES) 2019/953
         2019 m. gegužės 22 d.
         kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Nizza“ (SKVN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
         kadangi:

                     (1)

                     remdamasi Reglamento (ES) Nr. 1308/2013 97 straipsnio 2 ir 3 dalimis, Komisija išnagrinėjo Italijos paraišką įregistruoti pavadinimą „Nizza“ ir ją paskelbė Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

                     (3)

                     remiantis Reglamento (ES) Nr. 1308/2013 99 straipsniu, pavadinimas „Nizza“ turėtų būti saugomas ir įtrauktas į to reglamento 104 straipsnyje nurodytą registrą;

                     (4)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Pavadinimui „Nizza“ (SKVN) suteikiama apsauga.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 22 d.

                  Komisijos vardu

               Phil HOGAN

                  Komisijos narys

            (1)  OL L 347, 2013 12 20, p. 671.

            (2)  OL C 55, 2019 2 12, p. 6.


title: 2017 m. gruodžio 11 d. Komisijos įgyvendinimo reglamentas (ES) 2017/2280, kuriuo iš dalies keičiamas Įgyvendinimo reglamentas (ES) 2015/220, kuriuo nustatomos Tarybos reglamento (EB) Nr. 1217/2009, kuriuo sukuriamas žemės ūkio valdų pajamų ir ūkinės veiklos apskaitos duomenų rinkimo tinklas Europos Sąjungoje, taikymo taisyklės

text:
12.12.2017

                  LT

                  Europos Sąjungos oficialusis leidinys

                  L 328/12

            KOMISIJOS ĮGYVENDINIMO REGLAMENTAS (ES) 2017/2280
      2017 m. gruodžio 11 d.
      kuriuo iš dalies keičiamas Įgyvendinimo reglamentas (ES) 2015/220, kuriuo nustatomos Tarybos reglamento (EB) Nr. 1217/2009, kuriuo sukuriamas žemės ūkio valdų pajamų ir ūkinės veiklos apskaitos duomenų rinkimo tinklas Europos Sąjungoje, taikymo taisyklės
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. lapkričio 30 d. Tarybos reglamentą (EB) Nr. 1217/2009, kuriuo sukuriamas žemės ūkio valdų pajamų ir ūkinės veiklos apskaitos duomenų rinkimo tinklas Europos Sąjungoje (1), ypač į jo 5a straipsnio 2 dalį, 8 straipsnio 3 dalies trečią ir ketvirtą pastraipas ir 19 straipsnio 3 dalį,
      kadangi:

                  (1)

                  Komisijos įgyvendinimo reglamento (ES) 2015/220 (2) II priede nustatytas respondentinių valdų skaičius kiekvienoje valstybėje narėje ir kiekviename ūkių apskaitos duomenų tinklo (toliau – ŪADT) rajone. Įgyvendinimo reglamente (ES) 2015/220 nustatyta, kad prieš prasidedant atitinkamiems ataskaitiniams metams valstybės narės Komisijai turi pranešti apie tiems metams parengtą respondentinių valdų atrankos planą, kuriuo užtikrinama tyrimo srities apskaitos reprezentatyvioji imtis;

                  (2)

                  atsižvelgiant į Vokietijos prašymą Šlėzvigo-Holšteino ir Hamburgo rajonus sujungti į vieną Šlėzvigo-Holšteino/Hamburgo rajoną ir į Graikijos, Vengrijos, Rumunijos bei Suomijos prašymus dėl struktūrinių žemės ūkio pokyčių pakeisti respondentinių valdų skaičių arba jų ekonominio dydžio ribas, šioms valstybėms narėms reikėtų leisti peržiūrėti jų 2018 ataskaitinių metų atrankos planus ir (arba) ekonominio dydžio ribas ir atitinkamai perskirstyti arba patikslinti respondentinių valdų skaičių;

                  (3)

                  atsižvelgdama į tai, kad vis svarbiau duomenis pateikti kuo anksčiau ir kuo geresnės kokybės, Komisija ragina valstybes nares dėti daugiau organizacinių pastangų, kad duomenys būtų kuo išsamesni, o ūkių ataskaitos būtų pateiktos anksčiau už Įgyvendinimo reglamento (ES) 2015/220 10 straipsnyje nustatytus terminus;

                  (4)

                  siekiant, kad valstybės narės kuo anksčiau teiktų išsamius ir geresnės kokybės apskaitos duomenis, duomenų perdavimo terminus ir standartinio mokesčio mokėjimo procedūrą reikėtų peržiūrėti ir susieti su ŪADT duomenų teikimo Komisijai tvarkaraščiu ir tų duomenų išsamumu;

                  (5)

                  į Įgyvendinimo reglamento (ES) 2015/220 14 straipsnį turėtų būti įtraukta pereinamojo laikotarpio nuostata, susijusi su 2018 finansinių metų biudžeto galimybėmis;

                  (6)

                  Įgyvendinimo reglamento (ES) 2015/220 VIII priede nustatyta ūkių ataskaitose teikiamų apskaitos duomenų forma ir išdėstymas. Siekiant aiškumo, VIII priede reikėtų pateikti papildomos informacijos apie šių duomenų pateikimą;

                  (7)

                  todėl Įgyvendinimo reglamentas (ES) 2015/220 turėtų būti atitinkamai iš dalies pakeistas;

                  (8)

                  siūlomi pakeitimai turėtų būti taikomi nuo 2018 ataskaitinių metų;

                  (9)

                  šiame reglamente nustatytos priemonės atitinka Ūkių apskaitos duomenų tinklo komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Įgyvendinimo reglamentas (ES) 2015/220 iš dalies keičiamas taip:

                  1)

                  3 straipsnio 2 dalis papildoma šia pastraipa:
                  „Vokietija, Graikija, Vengrija, Rumunija ir Suomija patikslina atitinkamus pateiktus 2018 ataskaitinių metų atrankos planus. Atitinkamus patikslintus tų ataskaitinių metų atrankos planus Komisijai jos pateikia iki 2018 m. kovo 31 d.“

                  2)

                  14 straipsnis pakeičiamas taip:
                  „14 straipsnis
                  Standartinio mokesčio suma
                  1.   Reglamento (EB) Nr. 1217/2009 19 straipsnio 1 dalies a punkte nurodytas standartinis mokestis už vieną ūkio ataskaitą yra 160 EUR.
                  2.   Jei Reglamento (EB) Nr. 1217/2009 19 straipsnio 1 dalies a punkte nurodyta 80 % riba nesiekiama nei ŪADT rajono, nei atitinkamos valstybės narės lygmeniu, toje nuostatoje nurodytas standartinio mokesčio sumažinimas taikomas tik nacionaliniu lygmeniu.
                  3.   Jei ŪADT rajono arba valstybės narės lygmeniu laikomasi Reglamento (EB) Nr. 1217/2009 19 straipsnio 1 dalies a punkte nurodytos 80 % ribos reikalavimo, standartinis mokestis padidinamas:

                              a)

                              5 EUR, jei valstybė narė šio reglamento 9 straipsnyje nurodytus apskaitos duomenis pateikia ne vėliau kaip likus mėnesiui iki 10 straipsnio 3 dalyje nustatyto atitinkamo termino, arba

                              b)

                              7 EUR 2018 ataskaitiniais metais ir 10 EUR nuo 2019 ataskaitinių metų, jei valstybė narė šio reglamento 9 straipsnyje nurodytus apskaitos duomenis pateikia ne vėliau kaip likus dviem mėnesiams iki 10 straipsnio 3 dalyje nustatyto atitinkamo termino.

                        4.   Jei Komisijos pagal šio reglamento 13 straipsnio pirmos pastraipos b punktą patikrinti apskaitos duomenys jų pateikimo Komisijai metu arba per du mėnesius nuo tos dienos, kai Komisija pranešė duomenis pateikusiai valstybei narei, kad jos perduoti apskaitos duomenys nebuvo teisingai parengti, pagal Reglamento (EB) Nr. 1217/2009 8 straipsnio 2 dalį buvo pripažinti teisingai parengtais, prie 3 dalies a ir b punktuose nurodyto standartinio mokesčio padidinimo 2018 ataskaitiniais metais gali būti pridėti 2 EUR, o nuo 2019 ataskaitinių metų – 5 EUR.“

                  3)

                  I, II ir VIII priedai iš dalies keičiami pagal šio reglamento priedą.

            2 straipsnis
      Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
      Jis taikomas nuo 2018 ataskaitinių metų.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. gruodžio 11 d.

               Komisijos vardu

               Pirmininkas

            Jean-Claude JUNCKER

         (1)  OL L 328, 2009 12 15, p. 27.

         (2)  2015 m. vasario 3 d. Komisijos įgyvendinimo reglamentas (ES) 2015/220, kuriuo nustatomos Tarybos reglamento (EB) Nr. 1217/2009, kuriuo sukuriamas žemės ūkio valdų pajamų ir ūkinės veiklos apskaitos duomenų rinkimo tinklas Europos Sąjungoje, taikymo taisyklės (OL L 46, 2015 2 19, p. 1).

         PRIEDAS
         Įgyvendinimo reglamento (ES) 2015/220 I, II ir VIII priedai iš dalies keičiami taip:

                     1)

                     I priede
                     su Rumunija susijęs įrašas pakeičiamas taip:

                                 „Rumunija

                                 4 000 “

                     2)

                     II priedas iš dalies keičiamas taip:

                                 a)

                                 su Vokietija susiję įrašai respondentinių valdų skaičiaus lentelėje pakeičiami taip:

                                             „Nuorodos numeris

                                             ŪADT rajono pavadinimas

                                             Respondentinių valdų skaičius ataskaitiniais metais

                                             VOKIETIJA

                                             015

                                             Schleswig-Holstein/Hamburg

                                             662

                                             030

                                             Niedersachsen

                                             1 307

                                             040

                                             Bremen

                                             —

                                             050

                                             Nordrhein-Westfalen

                                             1 010

                                             060

                                             Hessen

                                             558

                                             070

                                             Rheinland-Pfalz

                                             887

                                             080

                                             Baden-Württemberg

                                             1 190

                                             090

                                             Bayern

                                             1 678

                                             100

                                             Saarland

                                             90

                                             110

                                             Berlin

                                             —

                                             112

                                             Brandenburg

                                             284

                                             113

                                             Mecklenburg-Vorpommern

                                             268

                                             114

                                             Sachsen

                                             313

                                             115

                                             Sachsen-Anhalt

                                             270

                                             116

                                             Thüringen

                                             283

                                             Iš viso Vokietijoje

                                             8 800 “

                                 b)

                                 su Graikija susiję įrašai respondentinių valdų skaičiaus lentelėje pakeičiami taip:

                                             „Nuorodos numeris

                                             ŪADT rajono pavadinimas

                                             Respondentinių valdų skaičius ataskaitiniais metais

                                             GRAIKIJA

                                             450

                                             Μακεδονία – Θράκη (Makedonija ir Trakija)

                                             1 700

                                             460

                                             Ήπειρος – Πελοπόννησος – Νήσοι Ιονίου (Epyras, Peloponesas, Jonijos salos)

                                             1 150

                                             470

                                             Θεσσαλία (Tesalija)

                                             600

                                             480

                                             Στερεά Ελλάς — Νήσοι Αιγαίου — Κρήτη (Vidurio Graikija, Egėjo jūros salos, Kreta)

                                             1 225

                                             Iš viso Graikijoje

                                             4 675 “

                                 c)

                                 su Vengrija susiję įrašai respondentinių valdų skaičiaus lentelėje pakeičiami taip:

                                             „Nuorodos numeris

                                             ŪADT rajono pavadinimas

                                             Respondentinių valdų skaičius ataskaitiniais metais

                                             VENGRIJA

                                             767

                                             Alföld

                                             1 144

                                             768

                                             Dunántúl

                                             733

                                             764

                                             Észak-Magyarország

                                             223

                                             Iš viso Vengrijoje

                                             2 100 “

                                 d)

                                 su Rumunija susiję įrašai respondentinių valdų skaičiaus lentelėje pakeičiami taip:

                                             „Nuorodos numeris

                                             ŪADT rajono pavadinimas

                                             Respondentinių valdų skaičius ataskaitiniais metais

                                             RUMUNIJA

                                             840

                                             Nord-Est

                                             724

                                             841

                                             Sud-Est

                                             913

                                             842

                                             Sud-Muntenia

                                             857

                                             843

                                             Sud-Vest-Oltenia

                                             519

                                             844

                                             Vest

                                             598

                                             845

                                             Nord-Vest

                                             701

                                             846

                                             Centru

                                             709

                                             847

                                             București-Ilfov

                                             79

                                             Iš viso Rumunijoje

                                             5 100 “

                                 e)

                                 su Suomija susiję įrašai respondentinių valdų skaičiaus lentelėje pakeičiami taip:

                                             „Nuorodos numeris

                                             ŪADT rajono pavadinimas

                                             Respondentinių valdų skaičius ataskaitiniais metais

                                             SUOMIJA

                                             670

                                             Etelä-Suomi

                                             420

                                             680

                                             Sisä-Suomi

                                             169

                                             690

                                             Pohjanmaa

                                             203

                                             700

                                             Pohjois-Suomi

                                             108

                                             Iš viso Suomijoje

                                             900“

                     3)

                     VIII priedas iš dalies keičiamas taip:

                                 a)

                                 D lentelė iš dalies keičiama taip:

                                             i)

                                             su kategorija „2010. Biologinis turtas – augalai“ susijęs įrašas antroje lentelėje pakeičiamas taip:

                                                         „Kodas (*)

                                                         Kategorijų apibūdinimas

                                                            OV

                                                            AD

                                                            DY

                                                            IP

                                                            S

                                                            SA

                                                            CV

                                                         2010

                                                         Biologinis turtas – augalai

                                                         “

                                             ii)

                                             su turto kategorija susijęs įrašas „2010. Biologinis turtas – augalai“ pakeičiamas taip:
                                             „2010.   Biologinis turtas – augalai

                                             Visų augalų, kurie dar nenuimti (visų daugiamečių pasėlių ir nenuimtų pasėlių) vertė. Sukauptas nuvertėjimas (D.AD) ir nuvertėjimas einamaisiais metais (D.DY) turėtų būti nurodytas tik daugiamečių pasėlių atveju.“

                                             iii)

                                             vertės nustatymo metodų lentelė pakeičiama šia lentele:

                                                         „Tikroji vertė, atskaičius apskaičiuotas pardavimo vietos sąnaudas

                                                         suma, už kurią gali būti atiduotas turtas arba panaikintas įsiskolinimas tarp gerai informuotų ir ketinančių dalyvauti lygiaverčiame sandoryje šalių, atėmus apskaičiuotas, su pardavimu susijusias sąnaudas

                                                         3010 , 5010 , 7010

                                                         Įsigijimo savikaina

                                                         nominali ar pradinė turto kaina jį įsigyjant

                                                         2010 , 3020 , 3030 , 4010 , 7020

                                                         Buhalterinė vertė

                                                         balanse nurodoma turto vertė

                                                         1010 , 1020 , 1030 , 1040 , 8010 “

                                 b)

                                 H lentelės ketvirta pastraipa pakeičiama taip:
                                 „Jei nurodytos sąnaudos reiškia visą ūkinės veiklos sąnaudų „suvartojimą“ per finansinės apskaitos metus, bet neatitinka tų metų gamybos, tuomet ūkinės veiklos sąnaudų atsargų pasikeitimai (įskaitant padidėjusias augančių pasėlių sąnaudas) turėtų būti nurodyti D lentelėje prie 1040 kodo „Atsargos“.“

                                 c)

                                 M lentelės
                                 skirsnio „AI Administracinė informacija“ trečia pastraipa pakeičiama taip:
                                 „Skiltyje „Pagrindinių vienetų skaičius (N)“ nurodytų duomenų už 2015–2017 finansinius metus pateikti prie kodų 10300–10319 neprivaloma.“


title: 2017 m. gruodžio 11 d. Komisijos įgyvendinimo reglamentas (ES) 2017/2281, kuriuo leidžiama padidinti vyno, gaminamo iš 2017 m. derliaus vynuogių, užaugintų kai kuriuose Vokietijos ir visuose Danijos, Nyderlandų ir Švedijos vynuogių auginimo regionuose, sodrinimo ribas

text:
12.12.2017

               LT

               Europos Sąjungos oficialusis leidinys

               L 328/17

         KOMISIJOS ĮGYVENDINIMO REGLAMENTAS (ES) 2017/2281
   2017 m. gruodžio 11 d.
   kuriuo leidžiama padidinti vyno, gaminamo iš 2017 m. derliaus vynuogių, užaugintų kai kuriuose Vokietijos ir visuose Danijos, Nyderlandų ir Švedijos vynuogių auginimo regionuose, sodrinimo ribas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 91 straipsnį,
   kadangi:

               (1)

               Reglamento (ES) Nr. 1308/2013 VIII priedo I dalies A punkto 3 papunktyje numatyta, kad ypač nepalankių klimato sąlygų metais valstybės narės gali prašyti leisti padidinti alkoholio koncentracijos vyne didinimo (sodrinimo) ribas ne daugiau kaip 0,5 tūrio proc.;

               (2)

               Danija, Vokietija, Nyderlandai ir Švedija paprašė leisti padidinti vyno, gaminamo iš 2017 m. derliaus vynuogių, sodrinimo ribas, nes klimato sąlygos vynuogių augimo sezonu buvo ypač nepalankios. Tokį prašymą Danija, Nyderlandai ir Švedija pateikė dėl visų savo vynuogių auginimo regionų. Vokietija paprašė leisti padidinti tik vyno, gaminamo iš veislės „Dornfelder“ vyninių vynuogių, auginamų Aro, Vidurio Reino, Mozelio, Nahės, Pfalco, ir Reinheseno regionuose, sodrinimo ribas;

               (3)

               2017 m. oro sąlygos buvo ypač nepalankios, todėl Reglamento (ES) Nr. 1308/2013 VIII priedo I dalies A punkto 2 papunktyje numatytų natūralios alkoholio koncentracijos padidinimo ribų neužtenka, kad tam tikruose vynuogių auginimo regionuose iš visų ar tam tikrų veislių vyninių vynuogių būtų galima pagaminti tinkamos visuminės alkoholio koncentracijos vyną, kuris paprastai būtų paklausus rinkoje;

               (4)

               tampa tikslinga leisti padidinti iš visų ar iš tam tikrų veislių vyninių vynuogių 2017 m. derliaus gaminamo vyno sodrinimo ribas Danijos, Vokietijos, Nyderlandų ir Švedijos vynuogių auginimo regionuose;

               (5)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (ES) Nr. 1308/2013 VIII priedo I dalies A punkto 2 papunkčio, šio reglamento priede išvardytuose vynuogių auginimo regionuose arba jų dalyse natūrali alkoholio koncentracija tūrio procentais visų ar tam tikrų tame priede nurodytų veislių šviežiose vynuogėse, kurių derlius nuimtas 2017 m., ir vynuogių misoje, rauginamoje vynuogių misoje, jauname rauginamame vyne bei vyne, gaminamuose iš tų 2017 m. derliaus vynuogių, gali būti didinama ne daugiau kaip 3,5 tūrio proc.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 11 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      PRIEDAS

         Vynuogių auginimo regionai arba jų dalys, kuriuose pagal 1 straipsnį leidžiama didinti vyno sodrinimo ribas, ir atitinkamos vyninių vynuogių veislės

                  Valstybė narė

                  Vynuogių auginimo regionai ar jų dalys (vynuogių auginimo zona)

                  Veislės

                  Danija

                  Visi vynuogių auginimo regionai (A zona)

                  Visos patvirtintos vynuogių veislės

                  Vokietija

                  Aro vynuogių auginimo regionas (A zona)

                  Dornfelder

                  Vidurio Reino vynuogių auginimo regionas (A zona)

                  Mozelio vynuogių auginimo regionas (A zona)

                  Nahės vynuogių auginimo regionas (A zona)

                  Pfalco vynuogių auginimo regionas (A zona)

                  Reinheseno vynuogių auginimo regionas (A zona)

                  Nyderlandai

                  Visi vynuogių auginimo regionai (A zona)

                  Visos patvirtintos vynuogių veislės

                  Švedija

                  Visi vynuogių auginimo regionai (A zona)

                  Visos patvirtintos vynuogių veislės


title: 2017 m. gruodžio 12 d. Komisijos įgyvendinimo reglamentas (ES) 2017/2299 dėl leidimo naudoti Pediococcus acidilactici CNCM MA 18/5M preparatą kaip penimųjų kiaulių, retesnių rūšių nujunkytų paršelių ir penimųjų kiaulių, mėsinių viščiukų, retesnių rūšių mėsinių ir dedeklinių paukščių pašarų priedą, dėl leidimo tą pašarų priedą naudoti geriamajame vandenyje ir kuriuo iš dalies keičiami reglamentai (EB) Nr. 2036/2005, (EB) Nr. 1200/2005 ir Įgyvendinimo reglamentas (ES) Nr. 413/2013 (leidimo turėtojas – „Danstar Ferment AG“, atstovaujama „Lallemand SAS“) (Tekstas svarbus EEE. )

text:
13.12.2017

                  LT

                  Europos Sąjungos oficialusis leidinys

                  L 329/33

            KOMISIJOS ĮGYVENDINIMO REGLAMENTAS (ES) 2017/2299
      2017 m. gruodžio 12 d.
      dėl leidimo naudoti Pediococcus acidilactici CNCM MA 18/5M preparatą kaip penimųjų kiaulių, retesnių rūšių nujunkytų paršelių ir penimųjų kiaulių, mėsinių viščiukų, retesnių rūšių mėsinių ir dedeklinių paukščių pašarų priedą, dėl leidimo tą pašarų priedą naudoti geriamajame vandenyje ir kuriuo iš dalies keičiami reglamentai (EB) Nr. 2036/2005, (EB) Nr. 1200/2005 ir Įgyvendinimo reglamentas (ES) Nr. 413/2013 (leidimo turėtojas – „Danstar Ferment AG“, atstovaujama „Lallemand SAS“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                  (2)

                  pagal Direktyvą 70/524/EEB neterminuotas leidimas naudoti Pediococcus acidilactici CNCM MA 18/5M preparatą kaip mėsinių viščiukų pašarų priedą suteiktas Komisijos reglamentu (EB) Nr. 1200/2005 (3), o kaip penimųjų kiaulių pašarų priedą – Komisijos reglamentu (EB) Nr. 2036/2005 (4). Vėliau, vadovaujantis Reglamento (EB) Nr. 1831/2003 10 straipsnio 1 dalies b punktu, šis preparatas įtrauktas į pašarų priedų registrą kaip esamas produktas. Šį preparatą buvo leista naudoti geriamajame vandenyje nujunkytiems paršeliams, penimosioms kiaulėms, vištoms dedeklėms ir mėsiniams viščiukams Komisijos įgyvendinimo reglamentu (ES) Nr. 413/2013 (5);

                  (3)

                  vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti Pediococcus acidilactici CNCM MA 18/5M preparatą kaip mėsinių viščiukų ir penimųjų kiaulių pašarų priedą, ir pagal to reglamento 7 straipsnį suteikti leidimą naudoti preparatą retesnių rūšių nujunkytiems paršeliams ir penimosioms kiaulėms, retesnių rūšių mėsiniams ir dedekliniams paukščiams ir jį naudoti geriamajame vandenyje bei jį priskirti prie priedų kategorijos „zootechniniai priedai“. Kartu su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (4)

                  Europos maisto saugos tarnyba (toliau – Tarnyba) 2016 m. balandžio 20 d. nuomonėje (6) padarė išvadą, kad siūlomomis naudojimo sąlygomis Pediococcus acidilactici CNCM MA 18/5M preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad preparato naudojimas pašaruose ir geriamajame vandenyje gali pagerinti zootechninius penimųjų kiaulių ir mėsinių viščiukų rodiklius. Kadangi priedo veikimo mechanizmas yra toks pats, laikoma, kad preparato naudojimas taip pat gali pagerinti zootechninius retesnių rūšių nujunkytų paršelių ir penimųjų kiaulių, retesnių rūšių mėsinių paukščių irdedeklinių paukščių rodiklius. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedų pašaruose analizės metodų taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (5)

                     Pediococcus acidilactici CNCM MA 18/5M preparato vertinimas rodo, kad Reglamento (EB) Nr. 1831/2003 5 straipsnyje išdėstytos leidimo suteikimo sąlygos yra įvykdytos. Taigi, kaip nurodyta šio reglamento I priede, turėtų būti suteiktas leidimas naudoti minėtą preparatą;

                  (6)

                  suteikus naują leidimą pagal Reglamentą (EB) Nr. 1831/2003, reglamentai (EB) Nr. 1200/2005, (EB) Nr. 2036/2005 ir Įgyvendinimo reglamentas (ES) Nr. 413/2013 turėtų būti atitinkamai iš dalies pakeisti;

                  (7)

                  kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                  (8)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Leidimas
      I priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašaro priedą šio reglamento priede nustatytomis sąlygomis.
      2 straipsnis
      Reglamento (EB) Nr. 1200/2005 pakeitimas
      Reglamento (EB) Nr. 1200/2005 II priede E1712 įrašas, skirtas Pediococcus acidilactici CNCM MA 18/5M, išbraukiamas.
      3 straipsnis
      Reglamento (EB) Nr. 2036/2005 pakeitimas
      Reglamento (EB) Nr. 2036/2005 I priede E1712 įrašas, skirtas Pediococcus acidilactici CNCM MA 18/5M, išbraukiamas.
      4 straipsnis
      Reglamento (ES) Nr. 413/2013 pakeitimas
      Įgyvendinimo reglamento (ES) Nr. 413/2013 priedas pakeičiamas šio Įgyvendinimo reglamento II priedu.
      5 straipsnis
      Pereinamojo laikotarpio priemonės
      I priede nurodytą preparatą ir pašarą, kurio sudėtyje yra šio preparato, kurie buvo pagaminti ir paženklinti iki 2018 m. liepos 2 d. laikantis taisyklių, taikytų iki 2018 m. sausio 2 d., galima toliau teikti rinkai ir naudoti, kol pasibaigs turimos atsargos.
      6 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. gruodžio 12 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1.)

         (3)  2005 m. liepos 26 d. Komisijos reglamentas (EB) Nr. 1200/2005 dėl nuolatinio leidimo naudoti tam tikrus pašarų priedus ir dėl laikino leidimo naudoti jau leidžiamą pašarų priedą nauja paskirtimi (OL L 195, 2005 7 27, p. 6).

         (4)  2005 m. gruodžio 14 d. Komisijos reglamentas (EB) Nr. 2036/2005, dėl nuolatinių leidimų naudoti tam tikrus pašarų priedus ir dėl laikino leidimo naudoti jau leidžiamus tam tikrus pašarų priedus nauja paskirtimi (OL L 328, 2005 12 15, p. 13).

         (5)  2013 m. gegužės 6 d. Komisijos įgyvendinimo reglamentas (ES) Nr. 413/2013 dėl leidimo naudoti Pediococcus acidilactici CNCM MA 18/5M preparatą kaip nujunkytų paršelių, penimų kiaulių, vištų dedeklių ir mėsinių viščiukų pašarų priedą geriamajame vandenyje (leidimo turėtojas – Lallemand SAS) (OL L 125, 2013 5 7, p. 1).

         (6)  EFSA Journal 2016; 14(6):4483.

         I PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     KSV/kg visaverčio 12 % drėgnio pašaro

                     KSV/l geriamojo vandens

                        Zootechninių priedų kategorija. Funkcinė grupė: žarnyno floros stabilizatoriai

                     4d1712

                     „Danstar Ferment AG“, atstovaujama „Lallemand SAS“

                        Pediococcus acidilactici CNCM MA 18/5M

                        Priedo sudėtis

                                    Pediococcus acidilactici CNCM MA 18/5M preparatas, kurio sudėtyje yra ne mažau kaip 1 × 1010 KSV/g

                                 Kieto neapvilkto arba apvilkto pavidalo

                        Veikliosios medžiagos apibūdinimas

                     Gyvybingos Pediococcus acidilactici CNCM MA 18/5M ląstelės

                        Analizės metodas
                         (1)

                     Veikliosios medžiagos skaičiavimas pašarų priede, premiksuose, pašaruose ir vandenyje: paskleidimo ant plokštelės metodas (EN 15786:2009).
                     Identifikavimas: impulsinės gelio elektroforezės (PFGE) metodas.

                     Penimosios kiaulės
                     Retesnių rūšių nujunkyti paršeliai ir penimosios kiaulės
                     Mėsiniai viščiukai ir retesnių rūšių mėsiniai ir dedekliniai paukščiai

                     —

                     1 × 109

                     —

                     5 × 108

                     —

                                 1.

                                 Priedo, premiksų ir kombinuotųjų parašų naudojimo taisyklėse nurodyti laikymo sąlygas, stabilumą termiškai apdorojant ir stabilumą geriamajame vandenyje.

                                 2.

                                 Priedą naudojant geriamajame vandenyje turi būti užtikrinta, kad priedas visiškai vienodai išsiskaidytų.

                                 3.

                                 Gali būti naudojamas pašaruose, kurių sudėtyje yra leidžiamų kokcidiostatų: dekoginato, halofuginono, diklazurilo ir nikarbazino.

                                 4.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                                 5.

                                 Priedas gali būti naudojamas geriamajame vandenyje.

                     2028 1 2

            (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.

         II PRIEDAS
         „
               PRIEDAS

                           Priedo identifikavimo numeris

                           Leidimo turėtojo pavadinimas

                           Priedas

                           Sudėtis, cheminė formulė, aprašymas, analizės metodas

                           Gyvūno rūšis arba kategorija

                           Didžiausias amžius

                           Mažiausias kiekis

                           Didžiausias kiekis

                           Kitos nuostatos

                           Leidimo galiojimo terminas

                           KSV/l geriamojo vandens

                              Zootechninių priedų kategorija. Funkcinė grupė: žarnyno floros stabilizatoriai

                           4d1712

                           „Lallemand SAS“

                              Pediococcus acidilactici CNCM MA 18/5M

                              Priedo sudėtis

                              Pediococcus acidilactici CNCM MA 18/5M, preparatas kurio sudėtyje yra ne mažau kaip 1 × 1010 KSV/g priedo

                              Veikliosios medžiagos apibūdinimas

                           Gyvybingos Pediococcus acidilactici CNCM MA 18/5M ląstelės

                              Analizės metodas
                               (1)

                           Skaičiavimas: paskleidimo ant plokštelės metodas naudojant MRS agarą (EN 15786:2009)
                           Identifikavimas: impulsinė lauko gelių elektroforezė (PFGE).

                           Paršeliai (nujunkyti)
                           Vištos dedeklės

                           —

                           5 × 108

                           —

                                       1.

                                       Priedo naudojimo taisyklėse nurodyti laikymo sąlygas, stabilumą termiškai apdorojant ir stabilumą geriamajame vandenyje.

                                       2.

                                       Paršeliams (nujunkytiems) iki 35 kg masės.

                                       3.

                                       Sauga: tvarkant produktą reikia naudoti kvėpavimo takų apsaugos priemones, dėvėti akinius ir mūvėti pirštines.

                                       4.

                                       Priedas maišomas su kitais pašarų priedais arba pašarinėmis žaliavomis, kad jos visiškai vienodai išsiskaidytų geriamajame vandenyje.

                           2023 5 27

                     “

            (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: 2017 m. gruodžio 12 d. Komisijos įgyvendinimo reglamentas (ES) 2017/2298, kuriuo iš dalies keičiamas Reglamentas (EB) Nr. 669/2009, kuriuo įgyvendinamos Europos Parlamento ir Tarybos reglamento (EB) Nr. 882/2004 nuostatos dėl sustiprintos tam tikrų negyvūninės kilmės pašarų ir maisto produktų importo oficialios kontrolės (Tekstas svarbus EEE. )

text:
13.12.2017

               LT

               Europos Sąjungos oficialusis leidinys

               L 329/26

         KOMISIJOS ĮGYVENDINIMO REGLAMENTAS (ES) 2017/2298
   2017 m. gruodžio 12 d.
   kuriuo iš dalies keičiamas Reglamentas (EB) Nr. 669/2009, kuriuo įgyvendinamos Europos Parlamento ir Tarybos reglamento (EB) Nr. 882/2004 nuostatos dėl sustiprintos tam tikrų negyvūninės kilmės pašarų ir maisto produktų importo oficialios kontrolės
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 15 straipsnio 5 dalį,
   kadangi:

               (1)

               Komisijos reglamentu (EB) Nr. 669/2009 (2) nustatytos taisyklės dėl sustiprintos oficialiosios to reglamento I priede išvardytų importuojamų negyvūninių pašarų ir maisto produktų (toliau – sąrašas) kontrolės, kuri turi būti atliekama įvežimo į Reglamento (EB) Nr. 882/2004 I priede nurodytas teritorijas punktuose;

               (2)

               Reglamento (EB) Nr. 669/2009 8 straipsnyje numatyta, kad kompetentinga institucija nustatytame įvežimo punkte turi atlikti to reglamento I priede išvardytų produktų siuntų atitikties ir fizinius tikrinimus. Tačiau pagal to reglamento 9 straipsnio 2 dalį, jei susiklosto ypatingos aplinkybės, sprendimu įtraukti naują produktą į I priedą galima nustatyti, kad tokius tikrinimus gali atlikti paskirties vietos kompetentinga institucija, jeigu produktas yra greitai gendantis arba dėl pakavimo ypatumų pavyzdžių ėmimas nustatytame įvežimo punkte neabejotinai keltų didelį maisto saugos pavojų, arba kiltų pavojus, kad neleistinai daug produktų būtų sugadinti. Į I priedą gali būti įtraukta įvairių produktų, o vertinimas, ar tai yra greitai gendantys produktai, gali pasikeisti po jų įtraukimo į I priedo sąrašą. Be to, gali pakisti ir jau įtrauktų į sąrašą produktų pakuotės savybės. Todėl tikslinga iš dalies pakeisti Reglamento (EB) Nr. 669/2009 9 straipsnio 2 dalį, kad jame nurodytos leidžiančios nukrypti nuostatos galėtų būti taikomos tiek naujiems produktams, tiek jau I priede išvardytiems produktams;

               (3)

               Reglamento (EB) Nr. 669/2009 2 straipsnyje nustatyta, kad tas sąrašas turi būti persvarstomas reguliariai ir ne rečiau kaip du kartus per metus, atsižvelgiant bent į tame straipsnyje nurodytus informacijos šaltinius;

               (4)

               atsižvelgiant į su maisto produktais susijusių pastarojo meto incidentų, apie kuriuos pranešta naudojantis Skubių pranešimų apie nesaugų maistą ir pašarus sistema, skaičių ir svarbą, Komisijos Sveikatos ir maisto saugos GD Sveikatos ir maisto audito ir analizės direktorato atlikto audito trečiosiose šalyse išvadas ir valstybių narių Komisijai pagal Reglamento (EB) Nr. 669/2009 15 straipsnį pateiktas pusmečio ataskaitas apie negyvūninių pašarų ir maisto produktų siuntas, matyti, kad sąrašą reikėtų iš dalies pakeisti;

               (5)

               visų pirma, kiek tai susiję su paprikų (Capsicum spp.) siuntomis iš Indijos ir Pakistano, iš svarbių informacijos šaltinių matyti kylanti nauja rizika, todėl reikia padidinti oficialiosios kontrolės lygį. Todėl į sąrašą turėtų būti įtraukti įrašai dėl šių siuntų;

               (6)

               be to, tam tikri įrašai turėtų būti iš dalies pakeisti, siekiant įtraukti kitų formų, nei šiuo metu yra sąraše, produktus, jeigu tos formos kelia tokį pat pavojų. Todėl tikslinga iš dalies pakeisti esamus įrašus, skirtus pistacijoms iš Jungtinių Amerikos Valstijų, ir paprikoms (Capsicum spp.) iš Tailando ir Vietnamo, ir į sąrašą atitinkamai įtraukti skrudintas pistacijas ir užšaldytas paprikas;

               (7)

               be to, sąrašą reikėtų iš dalies pakeisti siekiant paaiškinti, kad įrašai, skirti džiovintoms vynuogėms, kurioms priskiriamas Kombinuotosios nomenklatūros (KN) kodas 0806 20, taip pat apima džiovintas vynuoges, supjaustytas arba sutraiškytas ir paverstas pasta, toliau neapdorotas (3);

               (8)

               sąrašą reikėtų iš dalies pakeisti išbraukiant įrašus, skirtus prekėms, kurios, remiantis turima informacija, iš esmės pakankamai atitinka Sąjungos teisės aktuose nustatytus taikytinus saugos reikalavimus ir kurioms sustiprinta oficialioji kontrolė nebereikalinga. Todėl valgomosioms vynuogėms iš Egipto ir baklažanams iš Tailando skirti įrašai turėtų būti išbraukti iš sąrašo;

               (9)

               siekiant nuoseklumo ir aiškumo, Reglamento (EB) Nr. 669/2009 I priedą tikslinga pakeisti šio reglamento priedo tekstu;

               (10)

               todėl Reglamentas (EB) Nr. 669/2009 turėtų būti atitinkamai iš dalies pakeistas;

               (11)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 669/2009 iš dalies keičiamas taip:

               1)

               9 straipsnio 2 dalis pakeičiama taip:
               „2.   Nukrypstant nuo 8 straipsnio 1 dalies, jei susiklosto ypatingos aplinkybės, Komisija gali nustatyti, kad į I priedą įtraukto produkto siuntų atitikties ir fizinius tikrinimus gali atlikti paskirties vietos kompetentinga institucija, kaip nurodyta BĮD, prireikus, pašarų ir maisto tvarkymo subjekto patalpose, jei laikomasi 1 dalies b ir c punktuose nustatytų reikalavimų ir tenkinamos toliau išvardytos sąlygos:

                           a)

                           dėl to, kad produktas yra greitai gendantis arba dėl pakavimo ypatumų pavyzdžių ėmimas NĮP neabejotinai keltų didelį maisto saugos pavojų, arba kiltų pavojus, kad neleistinai daug produktų būtų sugadinta;

                           b)

                           kompetentingos institucijos tinkamai bendradarbiauja NĮP, o fizinius tikrinimus atliekančios kompetentingos institucijos užtikrina, kad:

                                       i)

                                       siunta per visus tikrinimus nebūtų kokiu nors būdu pažeista;

                                       ii)

                                       būtų visiškai laikomasi 15 straipsnyje nustatytų ataskaitų rengimo reikalavimų.“;

               2)

               Reglamento (EB) Nr. 669/2009 I priedas pakeičiamas šio reglamento priedo tekstu.

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 12 d.

            Komisijos vardu

            Pirmininkas

         Jean-Claude JUNCKER

      (1)  OL L 165, 2004 4 30, p. 1.

      (2)  2009 m. liepos 24 d. Komisijos reglamentas (EB) Nr. 669/2009, kuriuo įgyvendinamos Europos Parlamento ir Tarybos reglamento (EB) Nr. 882/2004 nuostatos dėl sustiprintos tam tikrų negyvūninės kilmės pašarų ir maisto produktų importo oficialios kontrolės ir iš dalies keičiamas Sprendimas 2006/504/EB (OL L 194, 2009 7 25, p. 11).

      (3)  Pasaulio muitų organizacijos Suderintos sistemos paaiškinimai, susiję su nomenklatūros, sudarytos pagal Tarptautinę konvenciją dėl suderintos prekių aprašymo ir kodavimo sistemos, 8 skyriumi.

      PRIEDAS
      „
            I PRIEDAS

               Negyvūniniai pašarai ir maisto produktai, kuriems taikoma sustiprinta oficialioji kontrolė nustatytame įvežimo punkte

                        Pašarai ir maisto produktai
                        (numatoma paskirtis)

                        KN kodas (1)

                        TARIC poskyris

                        Kilmės šalis

                        Pavojus

                        Fizinio ir atitikties tikrinimo dažnumas (%)

                        Ananasai

                              (Maisto produktai – švieži arba atšaldyti)

                        0804 30 00

                           Beninas (BJ)

                        Pesticidų liekanos (2)
                            (3)

                        20

                                    —

                                    Žemės riešutai, negliaudyti

                                    —

                                 1202 41 00

                           Bolivija (BO)

                        Aflatoksinai

                        50

                                    —

                                    Žemės riešutai, gliaudyti

                                    —

                                 1202 42 00

                                    —

                                    Žemės riešutų sviestas

                                    —

                                 2008 11 10

                                    —

                                    Žemės riešutai, paruošti arba konservuoti kitais būdais

                                    —

                                    2008 11 91 ;
                                    2008 11 96 ;
                                    2008 11 98

                              (Pašarai ir maisto produktai)

                        Smidrinio porūšio kininės pupuolės
                        (Vigna unguiculata spp. sesquipedalis, vigna unguiculata spp. unguiculata)

                              (Maisto produktai – šviežios, atšaldytos arba užšaldytos daržovės)

                        ex 0708 20 00 ;
                        ex 0710 22 00

                           10

                           10

                           Kambodža (KH)

                        Pesticidų liekanos (2)
                            (4)

                        50

                        Lapkotiniai salierai (Apium graveolens)

                              (Maisto produktai – švieži arba atšaldyti prieskoniniai augalai)

                        ex 0709 40 00

                           20

                           Kambodža (KH)

                        Pesticidų liekanos (2)
                            (5)

                        50

                        Brassica oleracea
                        (kitos valgomosios bastučio genties (Brassica) daržovės, špinatiniai kopūstai) (6)

                              (Maisto produktai – švieži arba atšaldyti)

                        ex 0704 90 90

                           40

                           Kinija (CN)

                        Pesticidų liekanos (2)

                        20

                        Arbata, aromatinta arba nearomatinta

                              (Maisto produktai)

                        0902

                           Kinija (CN)

                        Pesticidų liekanos (2)
                            (7)

                        10

                                    —

                                    Saldžiosios paprikos (Capsicum annuum)

                                    —

                                    0709 60 10 ;
                                    0710 80 51

                           Dominikos Respublika (DO)

                        Pesticidų liekanos (2)
                            (8)

                        20

                                    —

                                    Paprikos (išskyrus saldžiąsias) (Capsicum spp.)

                                    —

                                    ex 0709 60 99 ;
                                    ex 0710 80 59

                           20

                           20

                                    —

                                    Smidrinio porūšio kininės pupuolės
                                    (Vigna unguiculata spp. sesquipedalis, vigna unguiculata spp. unguiculata)

                                    —

                                    ex 0708 20 00 ;
                                    ex 0710 22 00

                           10

                           10

                              (Maisto produktai – švieži, atšaldyti arba užšaldyti)

                        Braškės ir žemuogės

                              (Maisto produktai – švieži arba atšaldyti)

                        0810 10 00

                           Egiptas (EG)

                        Pesticidų liekanos (2)
                            (9)

                        10

                                    —

                                    Saldžiosios paprikos (Capsicum annuum)

                                    —

                                    0709 60 10 ;
                                    0710 80 51

                           Egiptas (EG)

                        Pesticidų liekanos (2)
                            (10)

                        10

                                    —

                                    Paprikos (išskyrus saldžiąsias) (Capsicum spp.)

                                    —

                                    ex 0709 60 99 ;
                                    ex 0710 80 59

                           20

                           20

                              (Maisto produktai – švieži, atšaldyti arba užšaldyti)

                                    —

                                    Žemės riešutai, negliaudyti

                                    —

                                 1202 41 00

                           Gambija (GM)

                        Aflatoksinai

                        50

                                    —

                                    Žemės riešutai, gliaudyti

                                    —

                                 1202 42 00

                                    —

                                    Žemės riešutų sviestas

                                    —

                                 2008 11 10

                                    —

                                    Žemės riešutai, paruošti arba konservuoti kitais būdais

                                    —

                                    2008 11 91 ;
                                    2008 11 96 ;
                                    2008 11 98

                              (Pašarai ir maisto produktai)

                                    —

                                    Lazdynų riešutai, negliaudyti

                                    —

                                 0802 21 00

                           Gruzija (GE)

                        Aflatoksinai

                        20

                                    —

                                    Lazdynų riešutai, gliaudyti

                                    —

                                 0802 22 00

                              (Maisto produktai)

                        Palmių aliejus

                              (Maisto produktai)

                        1511 10 90 ;
                        1511 90 11 ;

                           Gana (GH)

                        Sudano dažai (11)

                        50

                        ex 1511 90 19 ;
                        1511 90 99

                           90

                        Paprikos (išskyrus saldžiąsias) (Capsicum spp.)

                        ex 0709 60 99 ;
                        ex 0710 80 59

                           20

                           20

                           Indija (IN)

                        Pesticidų liekanos (2)
                            (12)

                        10

                              (Maisto produktai – švieži, atšaldyti arba užšaldyti)

                        Džiovintos vynuogės (įskaitant džiovintas vynuoges, supjaustytas arba sutraiškytas ir paverstas pasta, toliau neapdorotas)

                              (Maisto produktai)

                        0806 20

                           Iranas (IR)

                        Ochratoksinas A

                        5

                        Žirniai ankštyse (negliaudyti)

                              (Maisto produktai – švieži arba atšaldyti)

                        ex 0708 10 00

                           40

                           Kenija (KE)

                        Pesticidų liekanos (2)
                            (13)

                        5

                                    —

                                    Žemės riešutai, negliaudyti

                                    —

                                 1202 41 00

                           Madagaskaras (MG)

                        Aflatoksinai

                        50

                                    —

                                    Žemės riešutai, gliaudyti

                                    —

                                 1202 42 00

                                    —

                                    Žemės riešutų sviestas

                                    —

                                 2008 11 10

                                    —

                                    Žemės riešutai, paruošti arba konservuoti kitais būdais

                                    —

                                    2008 11 91 ;
                                    2008 11 96 ;
                                    2008 11 98

                              (Pašarai ir maisto produktai)

                        Sezamų sėklos

                              (Maisto produktai – švieži arba atšaldyti)

                        1207 40 90

                           Nigerija (NG)

                        Salmonelės (14)

                        50

                        Paprikos (išskyrus saldžiąsias) (Capsicum spp.)

                        ex 0709 60 99 ;
                        ex 0710 80 59

                           20

                           20

                           Pakistanas (PK)

                        Pesticidų liekanos (2)

                        10

                              (Maisto produktai – švieži, atšaldyti arba užšaldyti)

                                    —

                                    Žemės riešutai, negliaudyti

                                    —

                                 1202 41 00

                           Senegalas (SN)

                        Aflatoksinai

                        50

                                    —

                                    Žemės riešutai, gliaudyti

                                    —

                                 1202 42 00

                                    —

                                    Žemės riešutų sviestas

                                    —

                                 2008 11 10

                                    —

                                    Žemės riešutai, paruošti arba konservuoti kitais būdais

                                    —

                                    2008 11 91 ;
                                    2008 11 96 ;
                                    2008 11 98

                              (Pašarai ir maisto produktai)

                        Avietės

                              (Maisto produktai – užšaldyti)

                        0811 20 31 ;

                           Serbija (RS)

                        Norovirusas

                        10

                        ex 0811 20 11 ;
                        ex 0811 20 19

                           10

                           10

                        Arbūzų (Egusi, Citrullus spp.) sėklos ir jų produktai

                              (Maisto produktai)

                        ex 1207 70 00 ;
                        ex 1106 30 90 ;
                        ex 2008 99 99

                           10

                           30

                           50

                           Siera Leonė (SL)

                        Aflatoksinai

                        50

                        Paprikos (saldžiosios ar kitos) (Capsicum spp.)

                              (Maisto produktai – džiovinti, skrudinti, grūsti arba malti)

                        ex 2008 99 99 ;
                        0904 21 10 ;

                           79

                           Šri Lanka (LK)

                        Aflatoksinai

                        20

                        ex 0904 21 90 ;
                        ex 0904 22 00

                           20

                           11 ; 19

                                    —

                                    Žemės riešutai, negliaudyti

                                    —

                                 1202 41 00

                           Sudanas (SD)

                        Aflatoksinai

                        50

                                    —

                                    Žemės riešutai, gliaudyti

                                    —

                                 1202 42 00

                                    —

                                    Žemės riešutų sviestas

                                    —

                                 2008 11 10

                                    —

                                    Žemės riešutai, paruošti arba konservuoti kitais būdais

                                    —

                                    2008 11 91 ;
                                    2008 11 96 ;
                                    2008 11 98

                              (Pašarai ir maisto produktai)

                        Sezamų sėklos

                              (Maisto produktai – švieži arba atšaldyti)

                        1207 40 90

                           Sudanas (SD)

                        Salmonelės (14)

                        50

                        Paprikos (išskyrus saldžiąsias) (Capsicum spp.)

                        ex 0709 60 99 ;
                        ex 0710 80 59

                           20

                           20

                           Tailandas (TH)

                        Pesticidų liekanos (2)
                            (15)

                        10

                              (Maisto produktai – švieži, atšaldyti arba užšaldyti)

                        Smidrinio porūšio kininės pupuolės
                        (Vigna unguiculata spp. sesquipedalis, vigna unguiculata spp. unguiculata)

                        ex 0708 20 00 ;
                        ex 0710 22 00

                           10

                           10

                           Tailandas (TH)

                        Pesticidų liekanos (2)
                            (16)

                        20

                              (Maisto produktai – šviežios, atšaldytos arba užšaldytos daržovės)

                        Džiovintos vynuogės (įskaitant džiovintas vynuoges, supjaustytas arba sutraiškytas ir paverstas pasta, toliau neapdorotas)

                              (Maisto produktai)

                        0806 20

                           Turkija (TR)

                        Ochratoksinas A

                        5

                                    —

                                    Džiovinti abrikosai

                                    —

                                 0813 10 00

                           Turkija (TR)

                        Sulfitai (17)

                        20

                                    —

                                    Abrikosai, paruošti arba konservuoti kitais būdais

                                    —

                                 2008 50 61

                              (Maisto produktai)

                        Tikrosios citrinos (Citrus limon, Citrus limonum)

                              (Maisto produktai – švieži, atšaldyti arba džiovinti)

                        0805 50 10

                           Turkija (TR)

                        Pesticidų liekanos (2)

                        20

                        Saldžiosios paprikos (Capsicum annuum)

                              (Maisto produktai – švieži, atšaldyti arba užšaldyti)

                        0709 60 10 ;
                        0710 80 51

                           Turkija (TR)

                        Pesticidų liekanos (2)
                            (18)

                        10

                        Vynmedžių lapai (vynuogių lapai)

                              (Maisto produktai)

                        ex 2008 99 99

                           11 ; 19

                           Turkija (TR)

                        Pesticidų liekanos (2)
                            (19)

                        50

                        Granatai

                              (Maisto produktai – švieži arba atšaldyti)

                        ex 0810 90 75

                           30

                           Turkija (TR)

                        Pesticidų liekanos (2)
                            (20)

                        20

                                    —

                                    Baklažanai (Solanum melongena)

                                    —

                                    0709 30 00 ;

                           Uganda (UG)

                        Pesticidų liekanos (2)

                        20

                        ex 0710 80 95

                           72

                                    —

                                    Etiopiniai baklažanai (Solanum aethiopicum)

                                    —

                                    ex 0709 99 90 ;
                                    ex 0710 80 95

                           80

                           73

                              (Maisto produktai – šviežios, atšaldytos arba užšaldytos daržovės)

                        Sezamų sėklos

                              (Maisto produktai – švieži arba atšaldyti)

                        1207 40 90

                           Uganda (UG)

                        Salmonelės (14)

                        50

                                    —

                                    Pistacijos, negliaudytos

                                    —

                                 0802 51 00

                           Jungtinės Amerikos Valstijos (US)

                        Aflatoksinai

                        10

                                    —

                                    Pistacijos, gliaudytos

                                    —

                                 0802 52 00

                                    —

                                    Pistacijos, skrudintos

                                    —

                                    ex 2008 19 13 ;
                                    ex 2008 19 93

                           20

                           20

                              (Maisto produktai)

                                    —

                                    Džiovinti abrikosai

                                    —

                                 0813 10 00

                           Uzbekistanas (UZ)

                        Sulfitai (17)

                        50

                                    —

                                    Abrikosai, paruošti arba konservuoti kitais būdais

                                    —

                                 2008 50 61

                              (Maisto produktai)

                                    —

                                    Kalendrų lapai

                                    —

                                 ex 0709 99 90

                           72

                           Vietnamas (VN)

                        Pesticidų liekanos (2)
                            (21)

                        50

                                    —

                                    Bazilikas (siauralapis, kvapusis)

                                    —

                                 ex 1211 90 86

                           20

                                    —

                                    Mėtos

                                    —

                                 ex 1211 90 86

                           30

                                    —

                                    Petražolės

                                    —

                                 ex 0709 99 90

                           40

                              (Maisto produktai – švieži arba atšaldyti prieskoniniai augalai)

                        Valgomosios ybiškės

                              (Maisto produktai – švieži arba atšaldyti)

                        ex 0709 99 90

                           20

                           Vietnamas (VN)

                        Pesticidų liekanos (2)
                            (21)

                        50

                        Paprikos (išskyrus saldžiąsias) (Capsicum spp.)

                        ex 0709 60 99 ;
                        ex 0710 80 59

                           20

                           20

                           Vietnamas (VN)

                        Pesticidų liekanos (2)
                            (21)

                        50

                              (Maisto produktai – švieži, atšaldyti arba užšaldyti)

                        Banguotasis kertuotis

                              (Maisto produktai – švieži arba atšaldyti)

                        ex 0810 90 20

                           10

                           Vietnamas (VN)

                        Pesticidų liekanos (2)
                            (21)

                        10

                  “

         (1)  Jei turi būti tikrinami tik tam tikri produktai, kuriems priskirtas kuris nors KN kodas, o tas kodas nesuskirstytas į konkrečius poskyrius, jis žymimas „ex“.

         (2)  Bent tų pesticidų, kurie yra nurodyti pagal 2005 m. vasario 23 d. Europos Parlamento ir Tarybos reglamento (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiančio Tarybos direktyvą 91/414/EEB (OL L 70, 2005 3 16, p. 1) 29 straipsnio 2 dalį priimtoje kontrolės programoje ir kuriuos galima ištirti taikant daugiapakopį liekanų nustatymo metodą, pagrįstą GC-MS ir LC-MS (pesticidų stebėsena atliekama tik augaliniuose produktuose ar ant jų), liekanos.

         (3)  Etefono liekanos.

         (4)  Chlorbufamo liekanos.

         (5)  Fentoato liekanos.

         (6)  Brassica oleracea L. convar. rūšys. Botrytis (L) Alef var. Italica Plenck, cultivar alboglabra. Taip pat vadinamos „Kai Lan“, „Gai Lan“, „Gailan“, „Kailan“, špintinis kopūstas, „Jielan“.

         (7)  Trifluralino liekanos.

         (8)  Acefato, aldikarbo (bendras aldikarbo, jo sulfoksido ir jo sulfono kiekis, išreikštas kaip aldikarbas), amitrazo (amitrazas, įskaitant metabolitus, kurių sudėtyje yra 2,4-dimetilanilino dalis, išreikšta kaip amitrazas), diafentiurono, dikofolio (bendras p, p′ ir o, p′ izomerų kiekis), ditiokarbamatų (ditiokarbamatų, išreikštų kaip CS2, įskaitant manebą, mankozebą, metiramą, propinebą, tiramą ir ziramą) ir metiokarbo (bendras metiokarbo, metiokarbo sulfoksido ir sulfono kiekis, išreikštas kaip metiokarbas), liekanos.

         (9)  Heksaflumurono, metiokarbo (bendras metiokarbo ir metiokarbo sulfoksido ir sulfono kiekis, išreikštas kaip metiokarbas), fentoato ir metiltiofanato liekanos.

         (10)  Dikofolio (bendras p, p′ ir o, p′ izomerų kiekis), dinotefurano, folpeto, prochlorazo (bendras prochlorazo ir jo metabolitų, kurių sudėtyje yra 2,4,6-trichlorfenolio dalis, kiekis, išreikštas kaip prochlorazas), metiltiofanato ir triforino liekanos.

         (11)  Šiame priede sudano dažai reiškia šias chemines medžiagas: i) sudanas I (CAS Nr. 842-07-9); ii) sudanas II (CAS Nr. 3118-97-6); iii) sudanas III (CAS Nr. 85-86-9); iv) skaisčiai raudonasis arba sudanas IV (CAS Nr. 85-83-6).

         (12)  Karbofurano liekanos.

         (13)  Acefato ir diafentiurono liekanos.

         (14)  Etaloninis metodas EN/ISO 6579-1 arba pagal jį patvirtintas metodas, vadovaujantis naujausia EN/ISO 16140 standarto versija, ar kiti tarptautiniu mastu patvirtinti panašūs protokolai.

         (15)  Formetanato (bendras formetanato ir jo druskų kiekis, išreikštas kaip formetanatas (hidrochloridas)), protiofoso ir triforino liekanos.

         (16)  Acefato, dikrotofoso, protiofoso, kvinalfoso ir triforino liekanos.

         (17)  Etaloniniai metodai: EN 1988-1:1998, EN 1988-2:1998 arba ISO 5522:1981.

         (18)  Diafentiurono, formetanato (bendras formetanato ir jo druskų kiekis, išreikštas kaip formetanatas (hidrochloridas)) ir metiltiofanato liekanos.

         (19)  Ditiokarbamatų (ditiokarbamatų, išreikštų kaip CS2, įskaitant manebą, mankozebą, metiramą, propinebą, tiramą ir ziramą) ir metrafenono liekanos.

         (20)  Prochlorazo liekanos.

         (21)  Ditiokarbamatų (ditiokarbamatų, išreikštų kaip CS2, įskaitant manebą, mankozebą, metiramą, propinebą, tiramą ir ziramą), fentoato ir kvinalfoso liekanos.